## Obvezatne upute broj IV. kandidiranje za izbor zastupnika u Zastupnički dom Sabora Republike Hrvatske

### NN 74/1995 (28.9.1995.), Obvezatne upute broj IV. kandidiranje za izbor zastupnika u Zastupnički dom Sabora Republike Hrvatske

# IZBORNA KOMISIJA REPUBLIKE HRVATSKE

Na osnovi članka 31. stavka 1. točke 2. Zakona o izboru zastupnika u
Sabor Republike Hrvatske ("Narodne novine" br. 22/92, 27/92,
1/93, 68/95) Izborna komisija Republike Hrvatske propisuje

## OBVEZATNE UPUTE

### BROJ IV. KANDIDIRANJE ZA IZBOR ZASTUPNIKA U ZASTUPNIČKI DOM SABORA REPUBLIKE HRVATSKE

1. Obvezatne upute br. Il o obrascima za provođenje izbora za zastupnike
u Zastupnički dom Sabora Republike Hrvatske (sa oznakama, nazivima i sadržajem
obrazaca) objavljene su u "Narodnim novinama" br. 70 od 22. rujna
1995. godine.

2. Obrasci za predlaganje kandidata (kandidiranje) za za stupnike u
Zastupnički dom Sabora Republike Hrvatske, kao i svi ostali obrasci za
provodenje izbora mogu se nabaviti u pro davaonicama javnog poduzeća "Narodne
novine":

- Benkovac

- Bjelovar l, P. Freradovića 9

- Čakovec, J.J. Strossmayera 8

- Đurđevac, Đ. Basaričeka 10

- Glina

- Jastrebarsko, Šetalište braće Kazić 7

- Karlovac, S. Radića 15

- Knin

- Koprivnica, Zrinski trg br. 3

- Krk, S. Radića bb

- Makarska, S. Radića 15

- Novska, Trg L. I. Oriovčanina 14

- Osijek, Trg Lava Mirskoga 2a

- Poreč, Trg slobode 2

- Požega, D. Lermana 2

- Pula, Ul. 1. maja 57

- Rijeka, M. Gupca 5

- Slavonski Brod, Naselje Slavonija 1/5

- Split, Kralja Zvonimira 25

- Šibenik, S. Radića 49

- Varaždin, Pavlinska 3

- Vinkovci, J. J. Strossmayera br. 2

- Virovitica, S. Radića br. 5

- Zagreb, Jurišićeva br. 1a; Trg hrvatskih velikana br 15 Avenija grada
Vukovara br. 60; Trnjanska cesta br. 48; Martićeva 14a

Računanje izbornih rokova

3. Ako je rok za poduzimanje pojedine izborne radnje u skladu sa izbornim
zakonom određen na dane, u rok se ne uračunava dan u koji pada dogadaj
od kada treba računati trajanje roka, već se za početak roka uzima prvi
idući dan.

Kandrdiranje

4. Kandidate za zastupnike i njihove zamjenike mogu predlagati u Republici
Hrvatskoj registrirane političke stranke i birači pojedinačno i skupno.

Dvije ili više u Republici Hrvatskoj registriranih stranaka mogu predložiti
jednog odnosno tri kandidata i njihove zamjenike i zajedničku državnu listu,
odnosno posebnu listu.

Političke stranke predlažu kandidate za zastupnike i njihove zamjenike
na način predviđen njihovim statutom ili posebnom odlukom donesenom na
temelju statuta.

Prijedlog potpisuje osoba koja prema statutu zastupa stranku, a potpis
ne mora biti ovjeren.

Uz prijedlog kandidata za zastupnike u Sabor Republike Hrvatske nije
potrebno priložiti očitovanje potpisano od osobe koja zastupa stranku,
kojim se potvrđuje da je stranka predložila kandidata u skladu sa statutom
ili posebnom odlukom donesenom na temelju statuta.

U prijedlogu kandidata obvezatno se navodi ime i prezime, nacionalnost,
adresa i matični broj svakog predloženog kandidata, te ovjereni potpis
kandidata na očitovanju o prihvaćanju kandidature. Ovjereni potpis na očitovanju
kandidata o prihvaćanju kandidature odnosi se na sve kandidate i njihove
zamjenike koji se prema Zakonu o izborima zastupnika u Sabor Republike
Hrvatske biraju pojedinačno u izbornoj jedinici, kao i kandidate na državnoj
listi (stranačkoj i nezavisnoj), odnosno posebnoj listi (stranačkoj i nezavisnoj).

Kandidati za zastupnike predloženi od birača ne mogu biti članovi niti
jedne političke stranke.

Birači predlažu kandidate za zastupnike i njihove zamjenike na temelju
pravovaljano prikupljenih potpisa.

Prijedlog kandidature za izbor zastupnika i njegova zamjenika u Zastupnički
dom Sabora Republike Hrvatske u izbornoj jedinici u kojoj se bira jedan,
odnosno tri zastupnika i njihovi zamjenici, mogu pravovaljano podržati
samo birači s prebivalištem na području te izborne jedinice.

Ista osoba ne može se istovremeno kandidirati za izbor zastupnika za
Zastupnički dom Sabora Republike Hrvatske u izbornoj jedinici u kojoj se
bira jedan zastupnik, odnosno tri zastupnika i na državnoj listi, odnosno
posebnoj listi, na izborima koji će se održati dana 29. listopada 1995.
godine.

Kad birači predlažu kandidata za zastupnika i njegova zamjenika u izbornoj
jedinici u kojoj se, prema Zakonu, bira jedan zastupnik i njegov zamjenik,
za pravovaljanost kandidature potrebno je prikupiti najmanje 400 potpisa.

U izbornim jedinicama u kojima pripadnici etničkih i nacionalnih zajednica
ili manjina biraju jednog zastupnika, odnosno tri zastupnika u Zastupnički
dom Sabora Republike Hrvatske za pravovaljanost kandidature za svakog zastupnika
potrebno je prikupiti 100 potpisa.

Kad birači predlažu državnu listu za pravovaljanost kandidature potrebno
je prikupiti najmanje 5.000 potpisa.

Kad birači predlažu posebnu listu, za pravovaljanost kandidature potrebno
je prikupiti najmanje 500 potpisa.

Odustanak od kandidature

5. Političke stranke koje su predložile pravovaljano prihvaćene državne
ili posebne liste, mogu na način predviđen njihovim statutom ili posebnom
odlukom donesenom na temelju statuta odustati od državne odnosno posebne
liste najkasnije do 8. listopada 1995. u 12,00 sati.

Pismena obavijest o odustanku mora prispjeti Izbornoj komisiji Republike
Hrvatske do navedenog roka.

Odustanak jednog ili više kandidata s državne odnosno posebne liste
nije moguć nakon prihvaćanja te liste, te se odustanak nekog od kandidata
neće uvažiti i državna odnosno posebna lista ostaje pravovaljanom s imenima
svih objavljenih kandidata.

Kandidat za zastupnika u Zastupnički dom Sabora Republike Hrvatske u
izbornim jedinicama u kojima se bira jedan zastupnik, odnosno tri zastupnika,
može odustati od kandidature najkasnije do 8. listopada 1995. u 12.00 sati.

Pismena obavijest o odustanku mora prispjeti do tog roka Izbornoj komisiji
Republike Hrvatske, koja će ju odmah proslijediti nadležnoj Izbornoj komisiji
izborne jedinice.

Odustati od kandidature za zastupnika u Zastupnički dom Sabora Republike
Hrvatske u izbornoj jedinici u kojoj se bira je dan odnosno tri zastupnika
može:

- nezavisni kandidat pismenim očitovanjem;

- kandidat kojeg je predložila politička stranka uz pismenu suglasnost
političke stranke i

- politička stranka koja je predložila kandidata uz njegovu pismenu
suglasnost.

Odustanak kandidata ili stranke, bez uzajamne pismene suglasnosti neće
se uvažiti.

Odustanak od kandidature za zastupnika u Zastupnički dom Sabora Republike
Hrvatske u izbornoj jedinici u koioj se bira jedan zastupnik, odnosno tri
zastupnika odnosi se i na njihove zamjenike.

Zamjenik kandidata za zastupnika ne može odustati od kandidature.

Klasa:013-01/95-01/01

Urbroj: 56605-95-19

Zagreb, 26. rujna 1995.

Predsjednik

**dr. Krunislav Olujić**, v. r.

Uputa, NN 74/1995-1265
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)